አየር መንገዱ በ3ቢሊየን ዶላር የኤርባስ ግዢ ሊፈፅም ማቀዱን አስታወቀ
የኢትዮጵያ አየር መንገድ ከ3 ቢሊየን ዶላር በላይ በመመደብ አስር ዘመናዊ ኤ350 ኤርባስ አውሮፕላኖችን ለመግዛት ማቀዱን አስታወቀ፡፡እንደ ብሉምበርግ ዘገባ ስምምነቱ በቅርቡ በፓሪስ በሚደረገው የአውሮፕላኖች አውደርዕይ እንደሚፈጸምና አውሮፕላኖቹም መካከለኛ መጠን ያላቸው የኤርባስ ኤ350-900 እንደሆኑ ታውቋል፡፡የአየር መንገዱ ዋና ሥራ አስፈፃሚ አቶ ተወልደ ገብረማርያም እንደገለጹት የኢትዮጵያ አየር መንገድ በአፍሪካ ቀዳሚና ምርጥ  ከሚባሉት አየር መንገዶች አንዱ ሲሆን፣ ግዙፍና ዘመናዊ አውሮፕላኖችን በመግዛት ለደንበኞቹ ምቹ አገልግሎት እየሰጠ ይገኛል፡፡የኢትዮጵያ አየር መንገድ በሚሰጠው ዘመናዊና ምቹ አገልግሎቶች የተለያዩ ዓለምአቀፍ ሽልማቶችን እየተጎናጸፈ ነው፡፡አየር መንገዱ እንደ አውሮፓውያን አቆጣጠር በ2025 በአፍሪካ የአቪዬሽን ኢንዱስትሪ መሪ የሚያደርገውን የ15 ዓመታት ራዕይ  ቀርፆ እየተገበረ ነው።ትርጉም በሰለሞን ዓይንሸት 